b'\n_START_ARTICLE_\nOkinavos prefekt\xc5\xabra\n_START_SECTION_\nKlimatas ir gamta\n_START_PARAGRAPH_\nSalos, priklausan\xc4\x8dios prefekt\xc5\xabrai, yra koralin\xc4\x97s kilm\xc4\x97s, tod\xc4\x97l d\xc4\x97l lietaus erozijos \xc4\x8dia atsirado daug uol\xc5\xb3, kurios labai pagelb\xc4\x97jo Okinavos m\xc5\xab\xc5\xa1io metu. Turistus ypatingai traukia plati klintin\xc4\x97 Giokusendo ola._NEWLINE_Sakoma, kad Okinavos papl\xc5\xabdimiai\xc2\xa0\xe2\x80\x93 gra\xc5\xbeiausi Japonijoje. Klimatas taip pat labai tinkamas poilsiavimui\xc2\xa0\xe2\x80\x93 did\xc5\xbei\xc4\x85j\xc4\x85 met\xc5\xb3 dal\xc4\xaf \xc4\x8dia laikosi ne \xc5\xbeemesn\xc4\x97 kaip 20\xc2\xa0\xc2\xb0C temperat\xc5\xabra._NEWLINE_Okinavos gyventojai pasi\xc5\xbeymi ilgaam\xc5\xbei\xc5\xa1kumu. \xc4\x8cia \xc5\xa1imtame\xc4\x8di\xc5\xb3 gyvena daugiau nei bet kur kitur Japonijoje, o vidutin\xc4\x97 gyvenimo trukm\xc4\x97 yra pati did\xc5\xbeiausia pasaulyje: vyrai \xc4\x8dia gyvena vidutini\xc5\xa1kai 90 met\xc5\xb3, moterys\xc2\xa0\xe2\x80\x93 net 93 metus. Teigiama, kad taip yra d\xc4\x97l to, jog Okinavos gyventojai pagrinde minta \xc5\xbeuvimi ir dar\xc5\xbeov\xc4\x97mis.\n_START_SECTION_\nAutostrados\n_START_PARAGRAPH_\nPagrindiniai greitkeliai Okinavos prefekt\xc5\xabroje\xc2\xa0\xe2\x80\x93 Okinavos autostrada. Taip pat svarb\xc5\xabs greitkeliai\xc2\xa0\xe2\x80\x93 Nahos oro uosto greitkelis ir 58, 329, 330, 331, 332, 390, 449, 505, 506 ir 507 plentai.\n_START_SECTION_\nGele\xc5\xbeinkeliai\n_START_PARAGRAPH_\nOkinavos vienb\xc4\x97gis gele\xc5\xbeinkelis\xc2\xa0\xe2\x80\x93 vienintelis gele\xc5\xbeinkelis prefekt\xc5\xabroje. Traukinys pakankamai negreitas\xc2\xa0\xe2\x80\x93 jo did\xc5\xbeiausias greitis 65 km/h.\n_START_SECTION_\nUostai\n_START_PARAGRAPH_\nOkinavos prefekt\xc5\xabra turi daug uost\xc5\xb3. Pagrindiniai \xc5\xa1e\xc5\xa1i yra \xc4\xafsik\xc5\xabr\xc4\x99 Nahoje, Untene, Kinvane, Nakagusukavane, Hirare ir I\xc5\xa1igakyje.'